钦定古今图书集成/明伦汇编/闺媛典/第201卷 > 冯衍可妻姚氏〈缪氏女附〉
## 钦定古今图书集成/明伦汇编/闺媛典/第201卷 > 冯衍可妻姚氏〈缪氏女附〉

按《松江府志》：“姚氏，大理寺丞冯恩第七子衍可妻。年
二十而寡，守节五十年，教其子大登入太学，以孝友
称。又训其孙鼎位，以明经为翰林待诏，年七十五卒。
其婢缪氏女幼侍衍可，年甫十三，即誓不嫁，依姚共
老，亦年七十二。台使并旌之，岁给粟帛。姚氏与张德
瑜妻，姊妹也。”